CELEX: 62019CN0831
Language: da
Date: 2019-11-14 00:00:00
Title: Sag C-910/19: Anmodning om præjudiciel afgørelse indgivet af Tribunale di Milano (Italien) den 14. november 2019 – Banco di Desio e della Brianza SpA m.fl. mod YX og ZW

3.2.2020   
            
            
               DA
            
            
               Den Europæiske Unions Tidende
            
            
               C 36/18
            
         
      Anmodning om præjudiciel afgørelse indgivet af Tribunale di Milano (Italien) den 14. november 2019 – Banco di Desio e della Brianza SpA m.fl. mod YX og ZW
      (Sag C-910/19)
      (2020/C 36/22)
      Processprog: italiensk
      
         Den forelæggende ret
      
      Tribunale di Milano
      
         Parter i hovedsagen
      
      
         Sagsøgere: Banco di Desio e della Brianza SpA, Banca di Credito Cooperativo di Carugate e Inzago sc, Intesa Sanpaolo SpA, Banca Popolare di Sondrio s.c.p.a og Cerved Credit Management SpA
      
         Sagsøgte: YX og ZW
      
         Præjudicielle spørgsmål
      
      
                  1)
               
               
                  Er, og i givet fald på hvilke betingelser, artikel 6 og 7 i direktiv 93/13/EØF (1), sammenholdt med artikel 47 i Den Europæiske Unions charter om grundlæggende rettigheder, til hinder for en national ordning som den omhandlede, hvorefter fuldbyrdelsesdomstolen ikke må efterprøve det iboende indhold af et endeligt, retsligt fuldbyrdelsesgrundlag, såfremt forbrugeren, efter at være blevet klar over sin status (hvilket tidligere var udelukket ifølge gældende ret), anmoder om en sådan efterprøvelse?
               
            
                  2)
               
               
                  Er, og i givet fald på hvilke betingelser, artikel 6 og 7 i direktiv 93/13/EØF, sammenholdt med artikel 47 i Den Europæiske Unions charter om grundlæggende rettigheder, til hinder for en national ordning som den omhandlede, hvorefter fuldbyrdelsesdomstolen, der skal træffe afgørelse om forbrugerens indsigelse mod fuldbyrdelsen, i lyset af den implicitte retskraft vedrørende den ikke urimelige karakter af et kontraktvilkår, afskæres fra at kunne konstatere, at det omhandlede kontraktvilkår er urimeligt, og kan en sådan afskæring også finde anvendelse, såfremt den nævnte domstol i relation til gældende ret på det tidspunkt, hvor grundlaget opnåede retskraft, ikke kunne foretage efterprøvelsen af, hvorvidt kontraktvilkåret var urimeligt, fordi kautionisten ikke havde status som forbruger?
               
            
         (1)  Rådets direktiv 93/13/EØF af 5.4.1993 om urimelige kontraktvilkår i forbrugeraftaler (EFT 1993, L 95, s. 29)